《拟古八首》
宋代·陈普

共工昔暴怒，触折不周山。
此枢太室上，飘落三江间。
枢纽一飞播，满空悉颠翻。
北斗堕其柄，文昌失厥官。
彗星化为跖，搏人以为餐。
天狗行地上，头戴方山冠。
武夷有巨人，方持钓鱼竿。
中宵投袂起，容貌何桓桓。
欲扶紫薇坦，坐使天下安。
复逢驩兜来，被发据其关。
拂衣返空翠，弹琴弄潺湲。
烟霞别一天，回首谢髦蛮。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。